Трошкі крыўдна становіцца, калі праглядаеш рэдакцыйную пошту і бачыш: хтосьці з работнікаў культуры турбуецца за імідж свайго раёна і дасылае інфармацыі рэгулярна, а хтосьці з месяца ў месяц ігнаруе гэтую магчымасць. Відаць, залежыць тут усё ад маштабаў падпіскі на “К”. Рэгулярна друкуецца ў газеце той, хто пастаянна яе чытае. З гэтай нагоды ўзрадавала тое, што прыйшла ўрэшце навіна з Шуміліншчыны (лепей позна, чым ніколі). Дырэктар Шумілінскага раённага дома рамёстваў Анжэла Сяргеева паведаміла пра тое, што метадыст-майстар па саломкапляценні Наталля Сцержанкова стала сёлета найлепшым майстрам традыцыйных рамёстваў Віцебшчыны. Яе павукі-абярэгі, па словах кіраўніка ўстановы, лічацца надзвычай самабытнымі і арыгінальнымі.